**Ανακοίνωση για την Πρακτική Άσκηση της σχολής Αρχιτεκτόνων Μηχανικών ΕΜΠ**

Παρακαλούνται οι φοιτητές που θα συμμετάσχουν στο μάθημα 5Α της σχολής Αρχιτεκτόνων Μηχανικών ΕΜΠ για το ακαδημαϊκό έτος 2020-2021 **και δεν έχουν αποστείλει** ακόμα τα παρακάτω δικαιολογητικά, να τα αποστείλουν σε μορφή pdf **μόνο** στην ακόλουθη ηλεκτρονική διεύθυνση: dimal@central.ntua.gr

1. Αντίγραφο της αστυνομικής ταυτότητας ή διαβατηρίου
2. Έγγραφο στο οποίο να αναγράφεται το ΑΦΜ και η ΔΟΥ.
3. Αντίγραφο της πρώτης σελίδας βιβλιαρίου λογαριασμού **ελληνικής τράπεζας** . Στον λογαριασμό αυτό πρώτο όνομα θα πρέπει να είναι του φοιτητή. Εναλλακτικά μπορεί να αποσταλεί και οποιοδήποτε έγγραφο της τράπεζας στο οποίο να φαίνεται το όνομα του δικαιούχου και το ΙΒΑΝ.
4. Έγγραφο στο οποίο να αναγράφεται το ΑΜΚΑ.
5. Όσοι φοιτητές έχουν ήδη Αριθμό Μητρώου ΙΚΑ (ΑΜΑ) είτε γιατί ήταν ασφαλισμένοι οι ίδιοι παλιότερα στο ΙΚΑ είτε γιατί είναι ασφαλισμένοι στο ΙΚΑ μέσω των γονιών τους, θα αποστείλουν φωτοαντίγραφο της σελίδας του βιβλιαρίου τους στο οποίο να αναγράφεται το ΑΜΑ τους ή εναλλακτικά θα απευθυνθούν σε κάποιο υποκατάστημα ΙΚΑ - ΕΦΚΑ με την ταυτότητα τους και θα ζητήσουν βεβαίωση απογραφής ή στις ηλεκτρονικές υπηρεσίες του ΙKA εφόσον είναι πιστοποιημένοι χρήστες ([www.ika.gr](http://www.ika.gr)).Όσοι φοιτητές δεν έχουν ΑΜΑ θα πρέπει να απευθυνθούν σε κάποιο υποκατάστημα ΙΚΑ - ΕΦΚΑ με την αστυνομική τους ταυτότητα, το ΑΦΜ τους και το ΑΜΚΑ τους και να ζητήσουν να τους δωθεί ΑΜΑ(βλ. συννημένο αρχείο). Λόγω της συνένωσης των ταμείων σε ένα οργανισμό, το ΕΦΚΑ, είναι πιθανόν η απάντηση του ΙΚΑ να είναι πως δεν χορηγείται πια ΑΜΑ αλλά **Βεβαίωση Απογραφής ΕΦΚΑ** την οποία και θα αποστείλετε ηλεκτρονικά

Υποχρεωτική είναι επίσης και η εγγραφή στο σύστημα ΠΡΑΞΙΣ : www.praktiki.arch.ntua.gr. αφού ταυτοποιηθείτε μέσω της Υπηρεσίας Ταυτοποίησης του Κέντρου Δικτύων του ΕΜΠ, θα συνδεθείτε στο σύστημα. Στην καρτέλα που θα σας εμφανιστεί θα συμπληρώσετε τα πεδία με τον αστερίσκο (υποχρεωτικά πεδία) με **ΚΕΦΑΛΑΙΑ** γράμματα.

Ειδικά στο πεδίο του τηλεφώνου θα πρέπει να κάνετε δύο καταχωρήσεις (ένα κινητό και ένα σταθερό ή αλλιώς 2 φορές το ίδιο νούμερο ) αλλιώς δεν θα μπορέσετε να προχωρήσετε.

Αφού καταχωρήσετε όλα τα υποχρεωτικά πεδία θα πατήσετε **εγγραφή** κάτω δεξιά στην οθόνη σας για να αποθηκευθούν τα στοιχεία σας. Μόλις γίνει αυτό σας ζητάει το πρόγραμμα να επιλέξετε την πρακτική άσκηση που θα συμμετέχετε. Επιλέγετε **Πρακτική 2020** και ξανά εγγραφή.

Το πρόγραμμα δεν έχει log out οπότε απλά κλείνετε την σελίδα χωρίς να χαθούν τα δεδομένα.

Κατά την εγγραφή, συμπληρώνεται αυτόματα ως e–mail του φοιτητή αυτό που σας έχει αποδοθεί από το Κέντρο Ηλεκτρονικών Υπολογιστών του ΕΜΠ (..............@central.ntua.gr).

Μετά την ολοκλήρωση της εγγραφής, ο φοιτητής έχει τη δυνατότητα να αλλάξει το e–mail του, επικαιροποιώντας τα στοιχεία εγγραφής του.

Για πιθανές απορίες παρακαλούνται οι φοιτητές να αποστέλλουν email στην διεύθυνση : dimal@survey.ntua.gr ή να επικοινωνούν κάθε Τρίτη και Παρασκευή από τις 10:00-13:00 στο τηλ 2107722821